2015. gada . oktobrī Noteikumi Nr.

Rīga (prot. Nr. .§)

##### **Grozījumi Ministru kabineta 2015. gada 10. marta noteikumos Nr. 126 „Tiešo maksājumu piešķiršanas kārtība lauksaimniekiem”**

Izdoti saskaņā ar

Lauksaimniecības un

lauku attīstības likuma

5. panta ceturto daļu

1. Izdarīt Ministru kabineta 2015. gada 10. marta noteikumos Nr. 126 „Tiešo maksājumu piešķiršanas kārtība lauksaimniekiem” (Latvijas Vēstnesis, 2015, 62., 87. nr.) šādus grozījumus:

1.1. papildināt 2.3. apakšnodaļu ar 31.1 punktu šādā redakcijā:

“31.1 Saskaņā ar regulas Nr. 640/2014 16. panta 1. punktu, ja starpība starp lauksaimnieka lauksaimniecībā izmantojamās zemes kopplatību un šo noteikumu 13. punktā minētajā iesniegumā deklarēto platību ir:

31.11. lielāka par trim procentiem, bet nepārsniedz 30 procentu, piešķiramo atbalstu samazina par vienu procentu;

31.12. lielāka par 30 procentiem, bet nepārsniedz 50 procentu, piešķiramo atbalstu samazina par diviem procentiem;

31.13. lielāka par 50 procentiem, piešķiramo atbalstu samazina par trim procentiem.”;

1.2. izteikt 65.3. apakšpunktu šādā redakcijā:

“65.3. izmantojot to kā papuvi, nezāles tiek apkarotas un augi, arī tie, kas audzēti zaļmēslojumam, tiek iestrādāti augsnē līdz kārtējā gada 15. septembrim. Par papuvi neuzskata zaļmēslojuma augu aizņemtu platību, kuru izmanto ganīšanai vai ražas novākšanai vai kurā augi attiecīgā termiņā netiek iestrādāti augsnē. Šāda platība vienotajā iesniegumā deklarējama ar tajā audzētā kultūrauga aprakstam atbilstošu kultūrauga kodu.”;

1.3. papildināt noteikumus ar 106.1, 106.2, 106.3, 106.4 un 106.5 punktu šādā redakcijā:

“106.1 Lauku atbalsta dienests ik gadu līdz 1. februārim papildina lauku bloku identifikācijas sistēmas lauku bloku karti ar ilggadīgo zālāju platībām, kurām kopš iepriekšējā gada 1. februāra piešķirts ekoloģiski jutīgu ilggadīgo zālāju statuss, norādot lauku bloku kartes papildināšanas datumu.

106.2 Lauksaimnieki līdz kārtējā gada 1. aprīlim rakstiski informē Dabas aizsardzības pārvaldi par tām ilggadīgo zālāju platībām, kurām laikposmā no kārtējā gada 1. janvāra līdz 1. februārim Lauku atbalsta dienesta lauku bloku identifikācijas sistēmas lauku bloku kartē pirmo reizi piešķirts ekoloģiski jutīgu ilggadīgo zālāju statuss un kuras apartas vai pārveidotas par cita lietojuma zemi gada laikā pirms kārtējā gada 1. februāra.

106.3 Dabas aizsardzības pārvalde, izvērtējot lauksaimnieku sniegto informāciju un Lauku atbalsta dienesta rīcībā esošo informāciju par deklarēto zemes lietošanas veidu un pēc nepieciešamības veicot pārbaudi dabā, no jauna novērtē ekoloģiski jutīgu ilggadīgo zālāju statusu un precizē robežas.

106.4 Šo noteikumu 106.2punktā noteiktā kārtība netiek piemērota no datuma, kad Lauku atbalsta dienests saskaņā ar šo noteikumu 111. punktu ir aprēķinājis un oficiālajā izdevumā “Latvijas Vēstnesis” publicējis informāciju par to, ka šo noteikumu 111.2. apakšpunktā minētā attiecība ir samazinājusies par trim vai vairāk procentiem.

106.5 Dabas aizsardzības pārvalde nekavējoties informē Lauku atbalsta dienestu par tās pieņemtajiem lēmumiem, kas paredz ekoloģiski jutīga ilggadīgā zālāja statusa atcelšanu noteiktās platībās, kurās zālāja statuss ir mainīts no lauksaimnieka rīcības un lēmumiem neatkarīgu apstākļu dēļ, tostarp, kad zālāja apsekošanas laikā konstatēta tā zelmeņa botāniskā sastāva pārmaiņas dabisku procesu ietekmē vai attiecīgajā platībā ir paredzēta sabiedriskas nozīmes infrastruktūras objektu izveide. Lauku atbalsta dienests, pamatojoties uz minētajiem Dabas aizsardzības pārvaldes pieņemtajiem lēmumiem, aktualizē informāciju lauku bloku identifikācijas sistēmas lauku bloku kartē.”;

1.4. svītrot 116.6. apakšpunktu;

1.5. izteikt 116.8. apakšpunktu šādā redakcijā:

“116.8. platība, ko aizņem slāpekli piesaistoši kultūraugi – lucerna (*Medicago*), ragainais vanagnadziņš (*Lotus corniculatus*), āboliņš (*Trifolium*), tostarp sarkanais āboliņš, bastarda āboliņš un baltais āboliņš, lauka pupas (*Vicia faba*), vīķi (*Vicia*), zirņi (*Pisum*), amoliņš (*Meliotus*), austrumu galega (*Galega*), lupīna (*Lupinus*) un esparsete (*Onobryschis*). Slāpekli piesaistoši kultūraugi audzējami tīrsējā vai maisījumos, kas veidoti tikai no slāpekli piesaistošajiem kultūraugiem. Ja slāpekli piesaistošos kultūraugus audzē laukā, kas piekļaujas ūdens objektam, kurš noteikts saskaņā ar normatīvajiem aktiem par ūdens saimniecisko iecirkņu klasifikatoru, gar attiecīgo ūdens objektu izveido vismaz divus metrus platu joslu, ko neizmanto lauksaimniecības produktu ražošanā.”;

1.6. svītrot 119. punktā vārdu “buferjoslu”;

1.7. izteikt 121.1. apakšpunktu šādā redakcijā:

“121.1. tos pilnībā ieskauj lauksaimnieka rīcībā esošā aramzeme, vai šie ainavas elementi robežojas ar aramzemi vai atrodas ne vairāk kā piecu metru attālumā no aramzemes, un josla starp aramzemi un šiem ainavas elementiem nav ilggadīgais zālājs vai ilggadīgais stādījums:”;

1.8. svītrot 121.2. apakšpunktā vārdus “vai buferjosla”;

1.9. izteikt 122. punktu šādā redakcijā:

“122. Laukmales un aizsargājamās koku alejas saskaņā ar regulas Nr. 1307/2013 46. panta 2. punktu uzskata par saimniecības aramzemei blakusesošu ekoloģiski nozīmīgu platību, ja to garākā mala robežojas ar saimniecības aramzemes lauka malu vai ja aizsargājamo koku aleja atrodas ne vairāk kā piecu metru attālumā no aramzemes un josla starp aramzemi un šiem ainavas elementiem nav ilggadīgais zālājs vai ilggadīgais stādījums.”;

1.10. izteikt 123. punktu šādā redakcijā:

“123. Laukmali uzskata par aramzemei blakusesošu platību, ja to vismaz piecus gadus klāj zālaugu segums.”

1.11. svītrot 124. punktu;

1.12. papildināt 11.4. apakšnodaļu ar 124.1punktu šādā redakcijā:

“124.1 Ja pārbaudē uz vietas saimniecībā konstatē, ka vienotajā iesniegumā deklarētais ekoloģiski nozīmīgas platības veids neatbilst situācijai dabā vai netiek izpildīti nosacījumi, lai to klasificētu par ekoloģiski nozīmīgu platību, vai deklarētā platība ir lielāka par dabā uzmērīto platību, tad lauksaimnieka rīcībā esošu platību, kas vienotajā iesniegumā nav deklarēta kā ekoloģiski nozīmīga platība, bet atbilst ekoloģiski nozīmīgas platības kritērijiem un atrodas uz lauksaimnieka vienotajā iesniegumā deklarētās lauksaimniecības zemes, var izmantot, lai kompensētu deklarētās ekoloģiski nozīmīgas platības lieluma sasniegšanai trūkstošo platību. Grupā augošus kokus, koku un krūmu pudurus, dīķus, kā arī zemi zem dižkokiem, alejām un dižakmeņiem var izmantot trūkstošās ekoloģiski nozīmīgās platības kompensēšanai, ja šie objekti pārbaudes brīdī ir identificējami saimniecībā un lauksaimnieks pierāda, ka attiecīgais ainavas elements atrodas tā īpašumā vai valdījumā.”;

1.13. papildināt 13. nodaļu ar 132.1punktu šādā redakcijā:

“132.1Brīvprātīgā saistītā atbalsta maksimālais apmērs 2015. gadā ir noteikts šo noteikumu 14.1 pielikumā.”;

1.14. svītrot 133.2. un 142.3. apakšpunktā, 150. punktā un 158.3. apakšpunktā vārdus “dzīves laikā”;

1.15. izteikt 171. punktu šādā redakcijā:

“171. Brīvprātīga saistītā atbalsta likmi par proteīnaugiem saskaņā ar regulas Nr. 639/2014 53. panta 2. punktu attiecīgajā gadā aprēķina, dalot maksimālo atbalsta apmēru ar valstī kopējo atbalsttiesīgo proteīnaugu hektāru skaitu kārtējā gadā.”;

1.16. svītrot 172. punktu;

1.17. izteikt 211. punktu šādā redakcijā:

“211. Brīvprātīga saistītā atbalsta likmi par vasaras rapsi saskaņā ar regulas Nr. 639/2014 53. panta 2. punktu attiecīgajā gadā aprēķina, dalot maksimālo atbalsta apmēru ar valstī kopējo atbalsttiesīgo vasaras rapša hektāru skaitu kārtējā gadā.”;

1.18. svītrot 212. punktu;

1.19. papildināt 15.1 apakšnodaļu ar 233.1punktu šādā redakcijā:

“233.1Pārejas posma valsts atbalsta un atdalītā pārejas posma valsts atbalsta maksimālais apmērs 2015. gadā ir noteikts šo noteikumu 16.1pielikumā.”;

1.20. papildināt 15.2. apakšnodaļu ar 238.1punktu šādā redakcijā:

“238.1Atbalsta likmi attiecīgajā gadā aprēķina, dalot maksimālo atbalsta apmēru ar zīdītājgovju skaitu, kas attiecīgajā gadā dod tiesības saņemt atbalstu.”;

1.21. papildināt 15.3. apakšnodaļu ar 240.1punktu šādā redakcijā:

“240.1Atbalsta likmi attiecīgajā gadā aprēķina, dalot maksimālo atbalsta apmēru ar aitu māšu skaitu, kas attiecīgajā gadā dod tiesības saņemt atbalstu.”;

1.22. papildināt noteikumus ar 253. punktu šādā redakcijā:

“253. Maksājuma iesniegumus, kas Lauku atbalsta dienestā iesniegti līdz šo noteikumu spēkā stāšanās dienai, izskata atbilstoši normatīvajiem aktiem, kas bija spēkā to iesniegšanas dienā.”;

1.23. izteikt 2. pielikuma 6.2. un 6.3. apakšpunktu šādā redakcijā:

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| “6.2. |  | Cietes kartupeļi | 825 |  |  |  |  |  |  |  | x |  | x | x |
| 6.3. |  | Kartupeļi, kas citur nav minēti | 820 |  |  |  |  |  |  |  | x |  | x | x" |

1.24. izteikt 2. pielikuma 10.1. apakšpunktu šādā redakcijā:

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| “10.1. | Garšaugi un kultivēti ārstniecības augi (parastā dille, fenhelis, baziliks, sinepe, timiāns, ķimenes, estragons, sierāboliņš, anīss, majorāns, oregano jeb raudene, salvija, sējas koriandrs jeb kinza, izops, kumelīte, kliņģerīte, cigoriņš, piparmētra, pupumētra, vērmele, lofants, naktssvece, deviņvīru spēks, ābolmētra, citronmelisa, tauksakne, mārdadzis, ehinācija, ārstniecības lupstājs, dižzirdzene, raspodiņš, sirds mātere, ārstniecības gurķene) | 848 |  |  |  |  |  |  |  |  |  | x | x" |

1.25. izteikt 2. pielikuma 10.3. apakšpunktu šādā redakcijā:

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| “10.3. | Citi kultivēti nektāraugi (ežziede, biškrēsliņš, pūķgalve, melisa, daglītis, dedestiņa, kaķumētra) | 930 |  |  |  |  |  |  |  |  | x | x | x" |

1.26. izteikt 10. pielikumu šādā redakcijā:

„10. pielikums

Ministru kabineta

2015. gada 10. marta

noteikumiem Nr. 126

Svēruma un pārrēķina koeficienti

|  |  |  |  |  |
| --- | --- | --- | --- | --- |
| Nr. p.k. | Elements | Pārrēķina koeficients (m/koki uz m2) | Svēruma koeficients | Ekoloģiski nozīmīga platība (ja piemēro abus koeficientus) |
| 1. | Papuvē esoša zeme (uz 1 m2) | nepiemēro | 1 | 1 m2 |
| 2. | Platības, ko veido stiebrzāļu pasējs (uz 1 m2) | nepiemēro | 0,3 | 0,3 m2 |
| 3. | Platības, ko aizņem slāpekli piesaistoši kultūraugi (uz 1 m2) | nepiemēro | 0,7 | 0,7 m2 |
| 4. | Ainavas elementi: |  |  |  |
| 4.1. | Aizsargājamie dižkoki (uz vienu koku) | nepiemēro | 1,5 | 1,5 m2 |
| 4.2. | Aizsargājamās koku alejas  (uz 1 m2) | nepiemēro | 2 | 2 m2 |
| 4.3. | Koku grupa/koku puduri (uz 1 m2) | nepiemēro | 1,5 | 1,5 m2 |
| 4.4. | Dižakmeņi (uz 1 m2) | nepiemēro | 1 | 1 m2 |
| 4.5. | Laukmale (uz 1 m) | 6 | 1,5 | 9 m2 |
| 4.6. | Dīķi (uz 1 m2) | nepiemēro | 1,5 | 1,5 m2 |

1.27. izteikt 13. pielikumu šādā redakcijā:

„13. pielikums

Ministru kabineta

2015. gada 10. marta

noteikumiem Nr. 126

Gaļas un kombinēto vilnas-gaļas aitu šķirņu saraksts

**1. Gaļas šķirnes**

|  |  |  |
| --- | --- | --- |
| Nr.  p. k. | Gaļas šķirnes | Saīsinājums |
| 1.  2.  3.  4.  5.  6.  7.  8.  9.  10. | *Il de France*  Tekselas  Igaunijas Baltgalve  Šarolē  Vācijas Merino vietējā  *Swifter*  Sufolkas  Dorperas  Dorsetas  Persijas melngalve  Gaļas šķirņu krustojums | IF  T  IB  SA  VMV  SW  S  DOR  DRS  PM  XG |
| 2. Kombinētās šķirnes | | |
| Nr.  p. k. | Kombinētās (vilnas-gaļas) šķirnes | Saīsinājums |
| 1.  2.  3.  4.  5.  6.  7.  8.  9.  10.  11.  12.  13. | Latvijas tumšgalve  Igaunijas tumšgalve  Lietuvas melngalve  Vācijas melngalve  Oksfordaunas  Hempšīras  Haidšnukes ragainā pelēkā  Somijas landrase  *Soa*  Gotlandes  Romanovas  Leisteres  *Jakobs* | LT  IT  LM  VM  OX  HEM  HRP  SL  SO  GOT  R  LEI  JK |

1.28. papildināt noteikumus ar 14.1pielikumu šādā redakcijā:

„14.1pielikums

Ministru kabineta

2015. gada 10. marta

noteikumiem Nr. 126

Brīvprātīgā saistītā atbalsta maksimālais apmērs 2015. gadā

|  |  |  |
| --- | --- | --- |
|  | **Saistītā atbalsta nosaukums** | **Pasākuma finansēšanai (EUR) apmērs** |
| 2015. gads |
| 1. | Par slaucamām govīm | 12 382 996 |
| 2. | Par kazu mātēm | 94 886 |
| 3. | Par liellopiem | 3 314 350 |
| 4. | Par aitu mātēm | 249 239 |
| 5. | Par cietes kartupeļiem | 207 146 |
| 6. | Par sertificētām stiebrzāļu un lopbarības augu sēklām | 291 392 |
| 7. | Par sēklas kartupeļiem | 160 218 |
| 8. | Par sertificētu labības sēklu | 730 833 |
| 9. | Par vasaras rapsi | 1 431 801 |
| 10. | Par augļiem | 682 825 |
| 11. | Par dārzeņiem | 1 124 867 |
| 12. | Par proteīnaugiem | 3 620 880 |
| 13. | Par miežiem | 2 865 167” |

1.29. papildināt noteikumus ar 16.1pielikumu šādā redakcijā:

„16.1pielikums

Ministru kabineta

2015. gada 10. marta

noteikumiem Nr. 126

Pārejas posma valsts atbalsta un atdalītā pārejas posma valsts atbalsta maksimālais apmērs 2015. gadā

|  |  |  |
| --- | --- | --- |
|  | **Atbalsta nosaukums** | **Pasākuma finansēšanai (EUR) apmērs** |
| 2015. gads |
| 1. | Pārejas posma valsts atbalsts par zīdītājgovīm | 1 982 133 |
| 2. | Pārejas posma valsts atbalsts par aitu mātēm | 129 623 |
| 3. | Atdalītais pārejas posma valsts atbalsts par platībām | 5 016 115 |
| 4. | Atdalītais pārejas posma valsts atbalsts par laukaugu platībām | 9 157 863 |
| 5. | Atdalītais pārejas posma valsts atbalsts par kartupeļu cieti | 192 425” |

2. Šo noteikumu 1.2., 1.4., 1.5., 1.6., 1.8., 1.10., 1.24. un 1.26.  apakšpunkts stājas spēkā 2016. gada 1. janvārī.

Ministru prezidente L. Straujuma

Zemkopības ministrs J. Dūklavs

14.10.2015. 12:47

1726

Orlovskis

67027370, Andris.Orlovskis@zm.gov.lv